Åshild Eidem

Åshild Eidem (født 26. mai 1983 i Bergen) er en norsk journalist, fotograf og forfatter.

Hun har bachelor i journalistikk fra Høgskolen i Bodø, og har studert journalistikk, sosiologi, kultur og kommunikasjon ved Universitetet i Oslo 2002–2005, deretter internasjonale studier samme sted. Ved Det hebraiske universitetet i Jerusalem har hun studerte internasjonal politikk, arabisk og hebraisk.

Eidem har bodd i Skien, i Jerusalem, i Gaza og i Teheran. Hun begynte sin pressekarriere som sommervikar i Porsgrunns Dagblad som 20-åring, og var fotograf, fotosjef, redaksjonsleder og kulturredaktør i studentavisa Universitas i Oslo. Hun har skrevet for Varden, Dagens Næringsliv, Morgenbladet, Aftenposten, Dagbladet .- og portugisiske Expresso. Hun har vært sakprosa-anmelder i Klassekampen, og styremedlem i Leser søker bok og Norsk PEN.

I sin første bok Spillet om Gaza presenterer hun fire personer fra Gaza, - en tunnelsmugler, en aktivist, en militant leder og en profilert Hamas-kvinne. 

Eidem ble kåret som Årets frilanser 2013 av NJ-frilansjournalistenes jury.

I 2015 ble en mann dømt til betinget fengsel i 14 dager for krenkende meldinger mot Eidem. Meldingene ble sendt fordi mannen var uenig i en artikkel hun hadde skrevet, Eidem uttalte at «Jeg mener at det er viktig å anmelde slike forhold, fordi slike uttalelser ikke bør bli stående uimotsagt. I så fall er man indirekte med på å senke terskelen for hvordan det er greit å ytre seg».

I 2017 jobbet Eidem som kommunikasjonsrådgiver for Norges institusjon for menneskerettigheter.

Hun er barnebarn av journalist, forfatter og litteraturkritiker Odd Eidem, og niesen til forfatter og journalist Knut Eidem.

 Bibliografi 
 Spillet om Gaza, dokumentar og historie, Cappelen Damm (2013)
 Arven etter far, av Laila Bokhari i samarbeid med Åshild Eidem, sakprosa, Gyldendal (2015)

 Referanser 

 Kilder 
 Presentasjon av Åshild Eidem i Forfatterkatalogen på Forfattersentrums nettsider

Kategori:Norske forfattere
Kategori:Norske journalister
Kategori:Fødsler i 1983
Kategori:Personer fra Bergen kommune